Document ID: /roh_data/filtered/fineweb-2-filterrobots_roh.jsonl.gz/23484

Katja Wolf e Marius Deflorin
Marius e Katja lavuran en la medema fatschenta da producziun e publicitad a Turitg. Ed in bel di scuvran els tschertas cuminanzas frappantas. La derivanza sursilvana. La passiun per il chant. E lura anc in detagl sin ina veglia fotografia da famiglia: lur dus tats che gievan a pestga ensemen en il Rain Anteriur. Tut quellas coincidenzas pretendan directamain ina cuntinuaziun. Per exempel en furma d'in Top Pop Rumantsch cuminaivel. Katja Wolf e Marius Deflorin! Tant pli ch'els èn tut auter che principiants. Katja, ch'è creschida si a Trun ed ha frequentà ina scolaziun da vusch classica, ha chantà onns or en pliras gruppas da funk, jazz e hiphop - emprestond schizunt in pèr tuns exquisits a las Liricas analas. Marius, ch'è creschì si en la Bassa, ma chapescha perfetgamain rumantsch, ha era gia diversas staziuns da soul e rock davos sai e chanta dapi in pèr onns cun vusch voluminusa en lezza band che porta il num ed il bul dal bab prominent: l_mar.
Realisaziun
Il text da la chanzun han Katja e Marius gist furnì sezs, tematisond il stgars temp ch'als resta ozendi per talas aventuras. Ed ussa chantani ensemen, sur in bel riff da funk concepì en il studio Aquarium, en duas linguas: «Igl ei sco igl ei (That's The Way It Is)», accumpagnads d'in curt intervent da SNOOK, il rappunz ladin. In duo, anzi, in trio vairamain straordinari.
Text: Katja Wolf, Marius Deflorin, Lucas Schwarz
Rap: SNOOK
Bass: Lucas Schwarz
Ghitarra: Dominik Eberle
Producziun: Manfred Zazzi
Text da la chanzun: «Igl ei sco igl ei (That’s The Way It Is)»
Nua resta miu temps?
Eis ei gia schi tard?
Nua resta miu temps?
Cu vegn miu part?
Tut va aschi spert oz
Pos gnanc suenter pli
Nua resta miu temps?
Sas ti dir quei a mi?
That’s the way it is – Igl ei sco igl ei
(And that is fine with me)
In auter liug – in auter di
Tut va giu e tut va si
Vai temps per quei e temps per tschei
resta mo buc temps per mei
Tuts cargan giu siu shit mei
Ei quei lu gest damond jeu tei?
Ed jeu emprovel da gidar
Di a mi tgei duei jeu far?
That’s the way it is – Igl ei sco igl ei
(And that is fine with me)
Tuttina lessel mai brattar
E perquei miu style da veta mai midar
Sesentel bein grad sco jeu sun
Mondel fresh atras il mund
E tut emporta nuot perquei ch’igl ei – igl ei sco igl ei